произвеждаща фолио от ПЕТ.
 (10)
 След това оповестяване няколко индийски дружества заявиха, че тъй като за изравнителните мерки не е било поискано преразглеждане с оглед изтичането на срока на действие, промишлеността на Съюза очевидно е била в добро състояние и поради това антидъмпинговите мерки следва също така да бъдат прекратени. Освен това един производител износител заяви, че средният дъмпингов марж за извадката следва да бъде преизчислен, тъй като вследствие на извършено наскоро междинно преразглеждане за Garware Polyester Limited — едно от дружествата от извадката — е бил определен нов индивидуален дъмпингов марж. Следва да се отбележи, че и двете искания надхвърлят ограничения обхват на настоящия регламент, който има за цел единствено адаптирането на равнището на съществуващите антидъмпингови мита след изтичането на паралелно съществуващите изравнителни мерки върху същия внос. Всяко искане за изменение на равнището на антидъмпинговите митнически ставки след предполагаема промяна в обстоятелствата следва да бъде представено в съответствие с член 11, параграф 3 от основния регламент. Поради това посочените искания трябва да бъдат отхвърлени.
 (11)
 Един индийски производител износител заяви, че тъй като действието на изравнителните мита е изтекло, понастоящем Комисията следва да позволи коригиране на цената на индийските износители, използващи схемата за вписване на мита (схема за кредитиране на заплащането на митнически задължения — „DEPB“), което тя е отказала по време на първоначалното разследване и разследването в рамките на междинното преразглеждане. Без да се засяга въпросът дали подобно искане би могло да бъде разгледано в контекста на настоящия регламент за изменение, следва да се отбележи, че както е обобщено в съображение 50 от Регламент (ЕО) No 367/2001 и в съображение 47 от изменящия антидъмпингов регламент, искането за коригиране на цената във връзка със схемата DEPB не бе прието, тъй като съответните производители не са доказали, че сравнимостта между продажните цени на вътрешния пазар и продажните цени за ЕС е била повлияна от ползите, получавани по схемата DEPB. Това положение не се е променило с изтичането на срока на действие на изравнителното мито и поради това посоченото искане трябва да бъде отхвърлено.
 (12)
 Не бяха получени други съществени коментари. Вследствие на това митническите ставки следва да бъдат преразгледани, така че да съответстват на равнищата на дъмпинговия марж, както е посочено в таблицата в съображение 8 по-горе,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1292/2007 се изменя, както следва: Член 2, параграф 2 се заменя със следното:
 „2. Ставката на окончателното антидъмпингово мито, приложимо към нетната цена франко границата на Съюза преди обмитяване на продуктите, произведени от изброените по-долу дружества, е, както следва:
 Дружество
 Окончателно мито
 (%)
 Допълнителен код по ТАРИК
 Ester Industries Limited
 75-76, Amrit Nagar,
 Behind South Extension Part-1,
 New Delhi — 110 003,
 Индия
 29,3
 A026
 Garware Polyester Limited
 Garware House,
 50-A, Swami Nityanand
 Marg, Vile Parle (East),
 Mumbai 400 057,
 Индия
 0
 A028
 Jindal Poly Films Limited
 56 Hanuman Road,
 New Delhi 110 001,
 Индия
 0
 A030
 Polyplex Corporation Limited
 B-37, Sector-1,
 Noida 201 301,
 Dist. Gautam Budh Nagar,
 Uttar Pradesh,
 Индия
 3,7
 A032
 SRF Limited
 Block C, Sector 45,
 Greenwood City,
 Gurgaon 122 003,